Kupiškio rajono savivaldybė

Kupiškio rajono savivaldybė – administracinis-teritorinis vienetas šiaurės rytų Lietuvoje, Aukštaitijos etnografiniame regione. Centras – Kupiškis.

 Geografija 

Šiaurės vakarų dalis yra Mūšos-Nemunėlio žemumos pakraštyje, pietvakarinė dalis driekiasi Nevėžio žemumos pakraštyje, o rytinė – Viešintų kalnagūbrio šiaurinėje dalyje. Tai lygių ir derlingų žemumų, pakilusių vidutiniškai 100 m virš jūros lygio, rajonas.Kupiškio rajonas. Lietuva.lt (tikrinta 2006-01-13). Aukščiausia rajono vieta – 137 m (prie Kinderių). Vidutinė sausio temperatūra –5,7 °C, liepos – 17,5 °C, per metus iškrinta 636 mm kritulių.

Per rajoną teka Pyvesa, Lėvuo (aukštupiai), rytiniu pakraščiu vingiuoja Šetekšna. Telkšo 19 ežerų (Kupiškio rajono ežerai), iš jų didžiausi Notigalė ir Ešerinis. Iš 32 dirbtinių vandens telkinių didžiausias Kupiškio marios. Yra Šepetos durpynas, Notigalės, Kepurinės, Iženo ir kt. pelkės. Didesnėje dalyje vyrauja išplautžemiai dirvožemiai, šiaurėje ir rytuose – rudžemiai, o pelkėtose vietovėse – šlynžemiai ir durpžemiai. Miškingumas siekia 27,1 %, didžiausi miškai: Skapagirio-Notigalės, Šimonių giria, Subačiaus. Vyrauja beržynai (33,2 %), eglynai (23,3 %), pušynai (15,4 %).

Yra Lėvens kraštovaizdžio, Alojos, Iženo, Kepurinės, Notigalės, Sakonių balos telmologiniai, Buožių geologinis, Prūsgalės geomorfologinis, Vainiškio pedologinis draustiniai, Šimonių girios biosferos poligonas, 3 gamtos paminklai: Buivėnų ąžuolas (botaninis), Stirniškių atodanga (geologinis), Visgiūnų šaltinis (hidrogeologinis).

 Istorija 

Rajonas sudarytas 1950 m. birželio 20 d. iš buvusios Kupiškio apskrities 32 apylinkių. 1950–1953 m. rajonas priklausė Šiaulių sričiai. 1959 m. prijungtos panaikinto Vabalninko rajono 3 apylinkės, 1962 m. – Rokiškio rajono 1 apylinkė. 1968 m. šiek tiek pakeistos rajono ribos.

1995 m. Kupiškio rajono vietoje įkurta Kupiškio rajono savivaldybė, pavaldi Panevėžio apskričiai. 2009 m. rugsėjo 24 d. savivaldybės tarybos sprendimu Nr. TS-216 įsteigtos 33 seniūnaitijos. 2015 m. lapkričio 23 d. jos reformuotos, paliekant 22 seniūnaitijas.Seniūnaitijos.  Kupiskis.lt (tikrinta 2022-05-29).

|-
| 1950 m.  || 765 || || 32 apylinkės || 1 miestas (Kupiškis)
|-
| 1954 m.  || || || 14 apylinkių ||
|-
| 1959 m.   || 808 || 29 295 || 14 apylinkių || 1 miestas, 1 miesto tipo gyvenvietė (Subačius)
|-
| 1962 m. || 966 || || 17 apylinkių || 1 miestas, 1 miesto tipo gyvenvietė
|-
| 1963 m.  || || || 9 apylinkės ||
|-
| 1967 m. || 1077 || 28 600 ||
|-
| 1970 m.  || 1100 || 27 189 || 9 apylinkės || 1 miestas, 1 miesto tipo gyvenvietė
|-
| 1972 m.  || 1077 || || 9 apylinkės || 1 miestas, 1 miesto tipo gyvenvietė, 7 miesteliai (Alizava, Antašava, Palėvenė, Salamiestis, Senasis Subačius, Skapiškis, Šimonys), 394 kaimai, 25 kaimų dalys, 47 viensėdžiai, 3 glžk. stočių gyvenvietės
|-
| 1976 m.  || 1080 || 26 700 || 9 apylinkės || 1 miestas, 1 miesto tipo gyvenvietė, 7 miesteliai, 391 kaimas, 31 kaimų dalis, 47 viensėdžiai, 3 glžk. stočių gyvenvietės
|-
| 1979 m.  || || 26 099 || 8 apylinkės || 1 miestas, 1 miesto tipo gyvenvietė, 464 kaimo vietovės
|-
| 1985 m.  || 1077 || || 7 apylinkės || 1 miestas, 1 miesto tipo gyvenvietė, 7 miesteliai, 359 kaimai, 1 geležinkelio stoties gyvenvietė, 27 viensėdžiai
|-
| 1989 m.  || 1080 || 25 676 || 5 apylinkės || 1 miestas, 1 miesto tipo gyvenvietė, 396 kaimo vietovės
|-
| 2001 m.  || 1080 || 24 628 || 6 kaimo seniūnijos || 2 miestai (Kupiškis, Subačius), 7 miesteliai, 357 kaimai, 32 viensėdžiai, 2 glžk. stočių gyvenvietės, 9 kaimų dalys 
|-
| 2009 m.  || || || 6 seniūnijos ir 33 seniūnaitijos || 2 miestai, 7 miesteliai, 354 kaimai, 31 viensėdis, 2 glžk. stočių gyvenvietės Valstybės įmonė Registrų centras (tikrinta 2009-09-01).
|-
| 2011 m.  || || 20 251 || 6 seniūnijos || 2 miestai, 7 miesteliai, 351 kaimas, 31 viensėdis, 1 glžk. stoties gyvenvietė 
|-
| 2016 m.  || || || 6 seniūnijos || 2 miestai, 7 miesteliai, 358 kaimai, 31 viensėdis, 2 glžk. stočių gyvenvietės Valstybės įmonė Registrų centras (tikrinta 2016-08-13).
|-
| 2020 m.  || || || 6 seniūnijos || 396 gyvenvietės, tarp jų – 2 miestai, 7 miesteliai, 1 herbinė gyvenvietė RegistruCentras.lt (tikrinta 2020-07-31).
|-
| 2021 m.  || || 16530 || 6 seniūnijos || 2 miestai, 7 miesteliai, 253 kaimai, 8 viensėdžiai, 1 glžk. stoties gyvenvietė 
|}

 Gyventojai 

2001 m. iš 24 628 žmonių 40,6 % gyveno miestuose, 59,4 % kaimuose, 12 tūkst. vyrų, 14 tūkst. moterų.

 Tautinė sudėtis 
2011 m. gyveno 20 251 žmonės:2011 m. surašymo duomenys 
 Lietuviai – 97,17% (19677);
 Rusai – 1,7% (344);
 Lenkai – 0,27% (55);
 Ukrainiečiai – 0,19% (39);
 Baltarusiai – 0,13% (26);
 Kiti – 0,54% (110).2001 m. gyveno 24 628 žmonės:2001 m. surašymo duomenys 
 Lietuviai – 97,31% (23965);
 Rusai – 1,75% (430);
 Lenkai – 0,26% (64);
 Ukrainiečiai – 0,2% (49);
 Baltarusiai – 0,15% (38);
 Kiti – 0,33% (82).

 Religinė sudėtis 
 Romos katalikai – 84,6 %
 stačiatikiai – 0,7 %
 sentikiai – 0,5 %
 evangelikai reformatai – 0,1 %
 evangelikai liuteronai – 0,1 %
 kiti – 0,3 %
 netikintys/nenurodė – 13,6 %

 Gyvenvietės 

Savivaldybės teritorijoje yra:
 2 miestai – Kupiškis ir Subačius;
 7 miesteliai – Alizava, Antašava, Palėvenė, Salamiestis, Skapiškis, Subačius (miestelis) ir Šimonys;
 400 kaimų.

Didžiausios gyvenvietės (2021 m.):
 Kupiškis – 6218
 Subačius – 869
 Noriūnai – 786
 Šepeta – 483
 Aukštupėnai – 359
 Šimonys – 358
 Rudiliai – 324
 Skapiškis – 321
 Alizava – 247
 Salamiestis – 231

 Administracija 

Vietos savivalda paremta juridiniu ir ekonominiu savarankiškumu bei tiesioginiu piliečių dalyvavimu renkant 25 asmenų Kupiškio rajono savivaldybės tarybą. Atstovaujamoji valdžia – Kupiškio rajono savivaldybės taryba, vykdomoji valdžia – Kupiškio rajono savivaldybės administracija.

 Merai 
 Vytautas Mockus, 1995–1997 m.
 Leonas Apšega, 1997–2007 m.
 Jonas Jarutis, 2007–2015 m.
 Dainius Bardauskas, 2015–2023 m.
 Virginijus Umbra, l.e.p. 2023 m.
 Algirdas Raslanas, nuo 2023 m.

 Seniūnijos 

Rajone yra 6 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Tarptautinė partnerystė 

Miestai, su kuriais Kupiškio rajonas yra užmezgęs partnerystės ryšius:
  Zgežas, Lenkija
  Manevyčių rajonas, Ukraina
  Kežmarokas, Slovakija
  Rėzeknės rajonas, Latvija

 Švietimas ir ugdymas 

Kupiškio rajono savivaldybėje yra šios bendrojo lavinimo mokyklos:
 Adomynės pagrindinė mokykla
 Alizavos pagrindinė mokykla
 Kupiškio rajono Antašavos pagrindinė mokykla
 Kupiškio Lauryno Stuokos-Gucevičiaus gimnazija
 Kupiškio Povilo Matulionio pagrindinė mokykla
 Noriūnų Jono Černiaus pagrindinė mokykla
 Palėvenėlės pagrindinė mokykla
 Rudilių Jono Laužiko pagrindinė mokykla
 Salamiesčio pagrindinė mokykla
 Skapiškio vidurinė mokykla
 Subačiaus gimnazija
 Šepetos Almos Adamkienės pagrindinė mokykla
 Šimonių pagrindinė mokykla
 Kupiškio Kupos pradinė mokykla

 Šaltiniai 

 Nuorodos 
 Savivaldybės svetainė